**坐趨趨**

坐趨趨，會變曲痀，

坐正正，人才會疼，

坐乎好，來吃水果，

坐無好，跋一咧翹翹倒。

**有禮貌**

一二三四多謝你，

免客氣，啉咖啡，

五六七八真失禮，

來這坐，免歹勢。

**月娘**

月娘圓、月娘光、

照著我的窗仔門、

照著我的紅眠床，

月娘光、月娘圓、佇天邊，

恬恬陪我過一暝。

**放煙火**

烏暗天頂一蕊花，

兵兵反反四處飛，

親像仙女咧散花，

大家緊來看煙火。

**丟丟銅**

火車行到伊都，

阿末伊都丟，

唉唷磅空內。  
磅空的水伊都，

丟丟銅仔伊都，

阿末伊都，

丟仔伊都滴落來。

**螞蟻**

**螞蟻螞蟻真無閒，  
來來去去在路頂，  
為著照顧大家庭，  
歸日做工做無停。**

大近視

大近視看尪仔冊 ，

行路去撞到一個老阿伯，  
真失禮，唉喲 真歹勢 ，

我真正毋是故意的。  
大近視看尪仔冊 ，

愈看愈入迷，

無小心去撞到電火柱 ，

摔一下紅龜粿。

阿公

阿公阿公真趣味，

牽目鏡，唸歌詩，

有時講古予阮聽，

逐家聽到笑咪咪。

羊咩仔

羊咩仔囝來吃草

草鋪頂 溜溜走

看到一隻大黑狗

驚一下 咩咩號

大家恭喜

月初一早早起，

大家恭喜笑咪咪，

平平安安

事事如意，

快快樂樂過新年。

新北市新店區青潭國小附設幼兒園

**109學年度下學期**

母語兒歌課程

元宵節

正月十五月娘圓，

圓仔搓甲圓圓圓。

提古仔燈繞廟寺，

七彩花燈照整眠。

好囡仔**(歌)**

阿爸阿母再會

我欲來去讀冊

老師教我 愛好禮

你好、多謝、

金歹勢。

羞羞羞**(歌)**

羞羞、提籃仔撿泥鰍，

羞羞、羞羞羞，

提籃仔撿泥鰍，

攏總撿若多？

攏總撿二尾啦

一尾煮來吃，

一尾糊目睭(眼睛)

羞羞、羞羞羞

紅田嬰

紅田嬰 紅碰碰

騎牛騎馬來培墓

大兄排紅龜

二兄排牲禮

三兄燒香又點火

飼牛囝仔圍來分墓粿

墓粿分無夠

豆乾鴨卵提來湊

五月節

五月節，肉粽節。  
阿嬤的肉粽上親切。  
竹仔葉，包肉粽。  
燒燒來食尚蓋芳。

**西北雨(歌)**

熱天的下晡,

雄雄一陣西北雨,

將院沃甲濕糊糊,

雨阿雨、雨阿雨,

你哪會落甲粗,

害阮煞覕(避)無路。

**風緊來(歌)**

風!風!風!緊來

一仙予你買鳳梨

風!風!風!緊去.

一仙予你買茭芷(竹編袋)

**豆花(歌)**

豆花車倒擔、

一碗兩角半

燒燒一碗來、

冷冷挖不愛

豆花車倒擔、

一碗兩角半

燒燒一碗來、

冷冷挖不愛

**猴山仔騎鐵馬(歌)**

猴山仔猴山仔騎鐵馬

倒爿踏一個，

正爿踏一個，

椅仔高，尻穿低，有位勿當坐。

**高鐵(歌)**

高鐵高鐵真拍拼,上北落南 逐工行

高鐵高鐵真拍拼,走敢落飛排頭名

勇健拍拼向前行,伊是追風少年兄